**DOBOZ NAGYKÖZSÉG ÖNKORMÁNYZATA**

POLGÁRMESTERÉTŐL

**Tárgy:** Beszámolók a polgármesterre átruházott hatáskörökről  **Sorszám:**

és a bizottságok 2015. évi munkájáról **Döntéshozatal módja:**

minősített szótöbbség

**Tárgyalás módja**:

nyilvános ülés

**E L Ő T E R J E S Z T É S**

**a Képviselő-testület 2016.január 28-i képviselő-testületi ülésére**

**Tisztelt Képviselő-testület!**

Munkaterv szerint ez év januárjában tárgyalja a Pénzügyi és Ügyrendi Bizottság és a Szociális és Gyermek Ügyek Bizottságának munkájáról szóló tájékoztatót valamint a polgármesterre átruházott hatáskör gyakorlásáról szóló tájékoztatót.

A 2011. évi CLXXXIX. tv. (a továbbiakban: Mötv.) 41. § (3) (4) (5) bekezdései alapján:

*„(3) Önkormányzati döntést a képviselő-testület, a helyi népszavazás, a képviselő-testület felhatalmazása alapján a képviselő-testület bizottsága, a részönkormányzat testülete, a társulása, a polgármester, továbbá a jegyző hozhat.*

*(4) A képviselő-testület - e törvényben meghatározott kivételekkel - hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.*

*(5) Az átruházott hatáskör tovább nem ruházható.”*

Doboz Nagyközség Önkormányzatának többszörösen módosított 12/2011. (XI.30.) önkormányzati rendelet mellékletei tartalmazzák a bizottságok feladat- és hatáskörét, valamint a polgármesterre átruházott hatásköröket. Ennek megfelelően készültek el a tájékoztatók.

**I. Polgármesterre átruházott hatáskörök:**

SZMSZ szerinti feladat és hatáskörök:

A Képviselő-testület a lakosság ügyeinek folyamatos és gyors intézése érdekében a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. tv-ben biztosított feladat és hatáskörei közül az alábbiakat ruházza át a polgármesterre:

a) biztosítja a közterületek tisztaságát és a település rágcsálómentességét,

b) dönt a közterület igénybevételéről,

c) engedélyezi a beépítési kötelezettség meghosszabbítására előterjesztett kérelmeket,

d) dönt az értékesítésre előkészített lakó-és üdülőtelkek elidegenítési ügyeiben az azonnali egyösszegű fizetések esetében,

e) Eljár azon szociális ügyekben, melyet a Képviselő-testület a szociális igazgatásról és szociális ellátásokról szóló 11/2007. (IX.21.) önkormányzati rendeletben a bizottságra átruházott.

Az átruházott hatáskörének gyakorlásáról a polgármester évente egy alkalommal beszámolni köteles a Képviselő-testületnek.

Az SzMSz által biztosított hatáskörökből a 9/2015. (VIII.15.) szociális ellátásokról szóló rendelet szerinti átruházott hatáskör gyakorlása a legjellemzőbb. Az átruházott hatáskör abban az esetben gyakorolható, ha krízishelyzetbe kerül a kérelmező. A szociális rendelet év közben változott, a korábbi gyakorlatot figyelembe véve új rendelet megalkotására került sor. Úgy ítéljük meg, hogy a váratlanul jelentkező krízishelyzetek megoldására megfelelő eszköz a polgármesternek biztosított átruházott hatáskör gyakorlása, hiszen ezekben az esetekben azonnali intézkedésekre volt szükség.

2015. évben 229 esetben került megállapításra rendkívüli települési támogatás.

Krízishelyzetek:

* A gyakoribb: élelmiszerre
* Közüzemi számlák kifizetése
* Gyógyszerek kiváltása
* Ruházatra
* Személyi okmányok elkészítésének költségére
* Útiköltségre
* Tűzifára

A korábbi SzMSz-ben megjelölt egyéb átruházott hatáskörök gyakorlására nem került sor.

**Határozati javaslat:**

Doboz Nagyközség Önkormányzata Képviselő-testülete elfogadja a polgármesterre átruházott hatáskörökről szóló beszámolót.

**Felelős:** Köves Mihály polgármester

**Határidő**: azonnal

Doboz, 2016. január 20.

Köves Mihály

polgármester

**II. Pénzügyi és Ügyrendi Bizottság:**

SZMSZ szerinti feladat és hatáskörök:

a) Véleményezi az éves költségvetési javaslatot és a végrehajtásáról szóló éves beszámoló tervezeteit.

b) Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás alakulását, értékeli az azt előidéző okokat.

c) Vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését.

d) Vizsgálati megállapításait haladéktalanul közli a Képviselő-testülettel.

e) Részt vesz a saját intézmények gazdasági ellenőrzésében, a Képviselő-testület elé terjesztett éves ellenőrzési tervet és ellenőrzési jelentést véleményezi.

f) A Képviselő-testület gazdálkodással kapcsolatos esetenkénti megbízásait végzi.

g) Véleményezi a helyi adó bevezetését, vizsgálja annak indokoltságát.

h) Megtárgyalja a helyi adó illetékességi területén történő bevezetésének időpontját és időtartamát határozott, vagy határozatlan időre.

i) A testületi döntés előtt véleményezi a helyi adórendeletek tartalmát (övezeti besorolást, valamint alapadót növelő, csökkentő körülményeket, helyi adók mértékét, mentességi és kedvezményi szabályokat).

j) Tájékozódik a helyi adókból származó bevételekről.

k) Javaslatot tesz a polgármester illetményére, költségtérítésére, bérfejlesztésére és jutalmazására.

l) Megvizsgálja a polgármester munkaviszonyával kapcsolatosan felmerült összeférhetetlenséget és javaslatot tesz a Képviselő-testületnek az összeférhetetlenség kimondására.

m) Ellátja a polgármester és a képviselők vagyonnyilatkozatainak, valamint az önkormányzati képviselők összeférhetetlenségének megállapítására irányuló kezdeményezés vizsgálatát.

n) Részt vesz a polgármester és a jegyző ellen indított fegyelmi ügyek előkészítésében.

o) Kidolgozza a Szervezeti és Működési Szabályzatot, vizsgálja érvényesülésének hatását, szükség esetén javaslatot tesz a módosítására, kiegészítésére, vagy új szabályzat alkotására.

p) Figyelemmel kíséri az Önkormányzat és szervei szabályszerű működését.

q) Ellátja a titkos szavazások lebonyolításával kapcsolatos teendőket.

r) Közreműködik a lakosság körében végzendő jogpropaganda munkában.

s) Részt vesz az önkormányzati rendeletek előkészítésében.

t) Dönt a közbeszerzési értékhatár alatti beszerzésekben, a beszerzési szabályzat szerint

A Bizottság 2015. évben 23 ülést tartott, melyen 170 db határozat született.

A Bizottság feladatkörében mindenesetben véleményezte a Képviselő-testület elé kerülő szakmai anyagokat. Saját hatáskörében egy alkalommal járt el 2015. januárjában, amikor megvizsgálta és beszámolt a képviselők és bizottsági tagok vagyonnyilatkozat-tételi kötelezettségéről.

**Határozati javaslat:**

Doboz Nagyközség Önkormányzata Képviselő-testülete elfogadja a Pénzügyi és Ügyrendi Bizottság munkájáról szóló beszámolót.

**Felelős:** Váradi Mária a Pénzügyi és Ügyrendi Bizottság elnöke

**Határidő**: azonnal

Doboz, 2016. január 20. Váradi Mária

Pénzügyi és Ügyrendi

Bizottság elnöke

**III. Szociális és Gyermek Ügyek Bizottsága:**

SZMSZ szerinti feladat és hatáskörök:

a) Vizsgálja az egészségügyi és szociális ellátás helyzetét, az intézmények fejlesztésének lehetőségeit.

b) Részt vesz az egészségügy és szociális ágazat fejlesztési terveinek kidolgozásában, a tervek megvalósítását figyelemmel kíséri.

c) Ellenőrzi a Képviselő-testület irányítása alatt álló egészségügyi és szociális intézmények tevékenységét.

d) Kapcsolatot tart a Polgármesteri Hivatal gyámügyi és szociális ügyeket intéző köztisztviselőivel, a Gondozási Központtal, közreműködik az ellenőrzésekben.

e) Eljár azon szociális ügyekben, melyet a Képviselő-testület a szociális igazgatásról és szociális ellátásokról szóló 11/2007. (IX.21.) önkormányzati rendeletben a bizottságra átruházott.

f) Eljár azon gyermekvédelmi ügyekben, amelyet a Képviselő-testület a gyermekvédelem helyi szabályozásáról szóló 28/2008 (XII.12.) önkormányzati rendeletben e bizottságra átruházott.

g) Részt vesz az oktatási, művelődési és sport intézmények fejlesztési terveinek előkészítésében.

h) Vizsgálja az oktató-nevelő munka, valamint a közművelődési tevékenység korszerűsítésének lehetőségeit.

i) Előkészíti az oktatással, közművelődéssel és sporttal kapcsolatos döntéseket.

j) Figyelemmel kíséri a Képviselő-testület döntéseinek végrehajtását.

k) Segítséget nyújt a helyi iskolapolitika kialakításához, a közoktatás, közművelődés és sport személyi, valamint tárgyi feltételeinek megteremtéséhez.

l) Figyelemmel kíséri a településen az ifjúság helyzetét, felhívja a figyelmet a veszélyeztető okokra. Javaslatot tesz azok megszüntetésére.

m) Figyelemmel kíséri az etnikai kisebbség életkörülményeinek alakulását. Javaslataival segíti az érintettek helyzetét.

n) Végzi a Képviselő-testület által esetenként meghatározott egyéb feladatokat.

o) Átruházott hatáskörben végzi a civil szervezetek támogatásáról szóló pályázat kiírását és elbírálását.

A Bizottság 2015. évben 24 ülést tartott, melyen 140 db határozat született. A Bizottság feladatkörében minden esetben véleményezte a Bizottság hatáskörébe tartozó Képviselő-testület elé kerülő szakmai anyagokat.

Átruházott hatáskörében települési támogatások vonatkozásában 2979 döntést hozott 2015. évben, valamint 16 esetben döntött civil szervezetek támogatásáról, összesen 2.750.000,- Ft támogatást állapított meg.

Települési támogatások 2015. évben:

* Eseti rendkívüli támogatás (2015. augusztusig) – 245 db támogatott és 7 db elutasított kérelem
* Települési lakhatási támogatás – 900 db támogatott és 6 db elutasított kérelem
* Települési támogatás ápolás céljára – 4 db támogatott kérelem
* Települési gyógyszertámogatás – 4 db támogatott kérelem
* Eseti települési támogatás – 259 db támogatott és 9 db elutasított kérelem
* Időszakos települési támogatás – 38 db támogatott, 6 db megszüntető és 1 db elutasított kérelem
* Gyermekek és fiatal felnőttek támogatása – 266 db támogatott kérelem
* Szociális célú tűzifa támogatás – január-február: 930 db támogatott és 29 db elutasított

kérelem

december: 275 db támogatott kérelem

Támogatott szervezetek:

* Dobozi Szabadidős és Mozgáskultúra Közhasznú Sportegyesület - 200.000,- Ft
* Dobozi Polgárőr Egyesület 250.000,- Ft
* Dobozi Szabadidős Tömeg- és Versenysport Közhasznú Egyesület 1.500.000,- Ft
* Mozgáskorlátozottak Dél-Alföldi Regionális Egyesülete 90.000,- Ft
* Mozgáskorlátozottak Békés Megyei Egyesülete 90.000,- Ft
* Kisebbségi Jogvédő Egyesület 50.000,- Ft
* Dobozi Simák Biliárd Klub 50.000,- Ft
* Dobozi Iskoláért Alapítvány 80.000,- Ft
* Petőfi Horgász Egyesület 70.000,- Ft
* Dobozi Óvodáért Alapítvány 120.000,- Ft
* Magyar Vöröskereszt Békés Megyei Szervezetének Dobozi Alapszerv. 100.000,- Ft
* Dobozi Népdalkör 50.000,- Ft
* Dobozi Iskoláért Egyesület 100.000,- Ft

**Határozati javaslat:**

Doboz Nagyközség Önkormányzata Képviselő-testülete elfogadja a Szociális és Gyermek Ügyek Bizottságának munkájáról szóló beszámolót.

**Felelős:** Szabó László a Szociális és Gyermek Ügyek Bizottságának elnöke

**Határidő**: azonnal

Doboz, 2016. január 20.

Szabó László

Szociális és Gyermek Ügyek

Bizottságának elnöke